นิว เอาใจคนอกหัก ปล่อย MV มั่นใจเขาค่อยไป (คลิป)
ปล่อยผลงานเพลงตามมาติดๆ สำหรับ นิว ลูกทุ่งไอดอล หรือ นิว–วุฒิพงศ์ ศรีสมบูรณ์ หนุ่มใต้เสียงคมคนสุราษฎร์ธานี ที่มีดีทั้งหน้าตาและเสียงร้อง ดีกรีหนุ่ม 4 คนสุดท้ายจากรายการแข่งขันร้องเพลง ลูกทุ่งไอดอล ของ บ.เซ้นส์ เอนเตอร์เทนเมนท์ จำกัด ที่เจ้าตัวไม่ปล่อยให้แฟนๆต้องรอนาน ปล่อย MV เพลงครั้งแรกในชีวิต มั่นใจเขาค่อยไป เพลงช้าสุดเจ็บจากตัวแทนตัวสำรองที่ใครได้ฟังเป็นต้องจุกอกตามนิว เผยว่า เป็นการถ่าย MV เพลงครั้งแรกในชีวิตเลยครับ ดีใจและตื่นเต้นมาก ได้ลองทำอะไรใหม่ๆ ปกติตัวเราจะชินกับการร้องเพลง แต่ครั้งนี้ต้องมาแสดงเองด้วย ผมทำการบ้านทั้งฝึกร้องฝึกแสดงกับตัวเองหน้ากระจก (ขำ) สำหรับเพลง มั่นใจเขาค่อยไป เป็นเพลงที่เล่าถึงผู้ชายคนหนึ่งที่ไปแอบรักเพื่อนสนิทอยู่ฝ่ายเดียว คอยอยู่ข้างๆ เขาเสมอในทุกเหตุการณ์ และแม้จะโดนมองข้ามแต่เราก็ยังยืนยันที่จะอยู่ข้างเขา ให้เขาได้มั่นใจ ได้เจอคนที่ใช่จริงๆก่อน เราถึงจะ เดินออกมา บอกเลยว่าเนื้อร้องเจ็บสุดๆ ขนาดตอนถ่าย MV นิวถึงกับน้ำตาไหลออกมาเลย เพราะเราเข้าใจอารมณ์ และเนื้อเพลงตัวเรายิ่งอินยิ่งดิ่งตามไปใหญ่ รับรองว่าใครที่เพิ่งผ่านเหตุการณ์แอบรัก โดนทิ้ง โดนเทมา ถ้าได้ฟังเพลงนี้ต้องอินจนน้ำตาไหลไปกับนิวแน่ๆครับ ที่สำคัญในเนื้อร้องเพลงนี้มีการนำสำเนียงใต้บ้านเกิดของนิวมาใส่ด้วยครับ ผมทุ่มเทและเต็มที่กับเพลงนี้มาก ฝากเป็นกำลังใจและคอยติดตามศิลปินน้องใหม่ แบบนิวด้วยนะครับ รับฟังและรับชม MV เพลง มั่นใจเขาค่อยไป ของ นิว ลูกทุ่งไอดอล ผ่านทาง YouTube ช่อง Zense Entertainment หรือทางแฟนเพจ ลูกทุ่งไอดอลได้เลยครับ.
ปล่อยผลงานเพลงตามมาติดๆ สำหรับ นิว ลูกทุ่งไอดอล หรือ นิว–วุฒิพงศ์ ศรีสมบูรณ์ หนุ่มใต้เสียงคมคนสุราษฎร์ธานี ที่มีดีทั้งหน้าตาและเสียงร้อง ดีกรีหนุ่ม 4 คนสุดท้าย
นิว ลูกทุ่งไอดอล,วุฒิพงศ์ ศรีสมบูรณ์,มั่นใจเขาค่อยไป,เพลงช้าสุดเจ็บ,ถ่ายMV,Zense Entertainment,เซ้นส์ เอนเตอร์เทนเมนท์,นักร้อง